SA gee R350 m. vir Kuba; ooreenkoms erg gekritiseer | Maroela Media
Minister Rob Davies en Carlos Fernandez de Cossio, Kuba se ambassadeur in Suid-Afrika, tydens die ondertekening van die ooreenkoms. Foto: GCIS
Rob Davies, minister van handel en nywerheid, het gesê president Jacob Zuma het die aanbod in Desember 2010 tydens 'n staatsbesoek aan Kuba gemaak. Die ooreenkoms is oorspronklik in Februarie 2012 onderteken maar die implementering daarvan is uitgestel en wysigings is aan die ooreenkoms aangebring.
Die geld sal onder meer gebruik word vir landbouontwikkeling en die heropbou van infrastruktuur. "Daar word voorsien dat die pakket bilaterale handelsbetrekkinge tussen Suid-Afrika en Kuba sal stimuleer," het Davies gesê.
Die ooreenkoms sluit onder meer 'n toelaag van R40 miljoen in om saad van Suid-Afrika af en elders in die wêreld te koop, 'n toelaag van R100 miljoen om goedere van Suid-Afrika af te koop en 'n kredietlimiet van R210 miljoen.
Die DA het intussen die ooreenkoms gekritiseer. "Hierdie geskenk van R350 miljoen aan Kuba is 'n misbruik van openbare fondse," het Geordin Hill-Lewis, DA-LP, in 'n verklaring gesê. "Die kontantkrisis in Suid-Afrika se begroting is welbekend. Ons kan nie bekostig om geld aan Kuba te gee vir geen ander doel as om politieke bande te handhaaf nie."
Volgens Hill-Lewis sal Suid-Afrika nie voordeel trek uit die ooreenkoms nie. "Ons moet nie bande versterk met lande wat nie basiese grondwetlike en demokratiese beginsels respekteer nie. Dis 'n tragiese ironie dat Suid-Afrika help om 'n regime te befonds wat sy eie mense dieselfde demokratiese vryhede weier as wat ons so hard voor geveg het in ons land."
Die man maak seker hy kan daar gaan wegkruip as hy hier moet vlug na al sy skandale en diefstal.
Hierdie imbesiel se plundering van die Staatskas kry nie einde nie. Zuma jy gee ons swaarverdiende geld weg soos soetkoek en jy neem geen verantwoordelikheid nie . Wanneer die stoel vir jou warm word vlug jy vir n rukkie uit die land uit totdat die stof gaan le. Ek hoop dat jou dag wat jy verantwoording moet doen vinnig vir jou oppad is .
Mag sy dag van afrekening spoedig aanbreek. Mog hy soos Egipte se Mubarak vir dae in n aaphok al die aanklagte teen hom aanhoor.
Mens het nie woorde nie. Dit is magsmisbruik in die ergste vorm. Al kom sy wandade soos immorele eskapades, regsskending, roof, korubsie,ens,ens aan die lig sal daar steeds anc gestem word. Dit gaan my verstand te bowe dat selfs een van ons vroere groot leiers in die openbaar sy opinie gelig het en gese het:" Ek dink aan Jakob moet n kans gegee word." Dit bleik duidelik aan welke voorsienendheid ons vroeer bloodgestel was. Dit le maar op dieselfde vlak as "Jakob" se politieke ondersteuners.
Dis maar net om dankie te se vir Kuba se ondersteuning tydens die sogenaamde struggle wat ook deur baie van die huidige DA leiers gesteun is. Deel van die Nasionale Revolusie waarvan al hierdie muishond lande deel was. Hulle vriende van weleer soos Rusland en China deel ook in die buit gewiliglik in goedertrou deur die ou NP aan hulle oorhandig